b'\n_START_ARTICLE_\nLucas Leiva\n_START_SECTION_\nGr\xc3\xaamio\n_START_PARAGRAPH_\nLucas je svojo nogometno kariero za\xc4\x8del pri klubu Gr\xc3\xaamio, za katerega je prvi\xc4\x8d nastopil 22. oktobra 2005. Takrat je Gr\xc3\xaamio z 1:0 premagal N\xc3\xa1utico v pokalu brazilske serie B. Gr\xc3\xaamio je takrat s samo sedmimi igralci uspel zmagati in se uvrstiti nazaj v Serie A._NEWLINE_Leto 2006 je bilo uspe\xc5\xa1no tako za Lucasa kot za Gr\xc3\xaamio, ki je osvojil prvenstvo dr\xc5\xbeave Rio Grande do Sul (Campeonato Ga\xc3\xbacho), kar se je zgodilo prvi\xc4\x8d po letu 2001, klub pa je v elitni diviziji osvojil tretje mesto. Lucas je takrat postal najmlaj\xc5\xa1i nogometa\xc5\xa1 v zgodovini, ki je osvojil zlato \xc5\xbeogo \xc4\x8dasopisa Placar, ki jo vsako leto podelijo najbolj\xc5\xa1emu igralcu Campeonata Brasileira \xe2\x80\x94 to priznanje so vpreteklosti dobili zvezdniki, kot so Zico, Falcao, Careca, Alex, Rom\xc3\xa1rio, Kak\xc3\xa1 in Tevez._NEWLINE_Dobra forma v letu 2006 je povzro\xc4\x8dila, da so se za Lucasa za\xc4\x8deli zamimati mnogi veliki evropski klubi, med katerimi so najbolj izstopali A.C. Milan, Palermo, Manchester United, Inter, Juventus, Atl\xc3\xa9tico Madrid ter Barcelona FC.\n_START_SECTION_\nLiverpool\n_START_PARAGRAPH_\n13. maja 2007 je Liverpool potrdil podpis pogodbe z Lucasom, ki naj bi se klubu pridru\xc5\xbeil pred za\xc4\x8detkom sezone 2007-08. Prestop naj bi bil vreden okoli 9 milijonov evrov. Lucas je v Gr\xc3\xaamiu ostal do konca sezone Copa Libertadores 2007. Klub je takrat pri\xc5\xa1el do finala, kjer se je sre\xc4\x8dal s klubom Boca Juniors. Lucas je zaradi po\xc5\xa1kodbe prvo tekmo za\xc4\x8del na klopi za rezervne igralce in je vstopil \xc5\xa1ele, ko je Gremio zaostajal 0:1 in je bil z igri\xc5\xa1\xc4\x8da poslan Sandro Goiano. Lucas je vstopil v igro, da bi pomagal na sredini igri\xc5\xa1\xc4\x8da, kljub temu pa je Gremiotekmo izgubil s 3:0. Povratno tekmo je Lucas za\xc4\x8del v prvi postavi, klub pa je tudi to tekmo izgubil, tokrat z 2:0._NEWLINE_26. julija je postal Lucas uradno \xc4\x8dlan Liverpoola in je dobil dovoljenje za nastop na Barclays Asia Trophy. 27. julija je prvi\xc4\x8d nastopil za svoj novi klub na tekmi proti Portsmouthu, ko je zamenjal Sissoka v drugem pol\xc4\x8dasu._NEWLINE_Konec novembra je mened\xc5\xbeer Rafael Benitez Lucasu dal prilo\xc5\xbenost v za\xc4\x8detni enajsterici. Brazilec je kmalu postal priljubljen pri navija\xc4\x8dih in je v liga\xc5\xa1kih tekmah proti Newcastle Unitedu in Bolton Wanderersih._NEWLINE_Za Liverpool je prvi\xc4\x8d zadel 27. januarja 2008, ko je na tekmi FA pokala zadel s 25 metrov na tekmi proti Havant and Waterlooville-u. Tako je postal prvi Brazilec, ki je zadel v dresu Liverpoola._NEWLINE_V prvi postavi je zaigral tudi proti Chelsea in Arsenalu, pa tudi na obeh tekmah Lige prvakov proti Interju._NEWLINE_Sam je za medije povedal, da se je hitro vklopil v ekipo predvsem po zaslugi odli\xc4\x8dnih soigralcev kot so Steven Gerrard ter Javier Mascherano, ki so mu pomagali, da je hitro na\xc5\xa1el pravo formo in se navadil na Anglijo.\n_START_SECTION_\nReprezentan\xc4\x8dna kariera\n_START_PARAGRAPH_\nLucas je bil kapetan Brazilske nogometne reprezentance do 20 let. Ekipi je pomagal do zmage na Ju\xc5\xbenoameri\xc5\xa1kem mladinskem nogometnem prvenstvu 2007, kjer je prispeval tudi \xc5\xa1tiri zadetke za izbrano vrsto. Vsi so pri\xc4\x8dakovali, da bo reprezentanco vodil tudi na Svetovnem nogometnem prvenstvu U-20, ki se je odvijalo julija 2007 v Kanadi. V reprezentanco je bil \xc5\xbee vpoklican, vendar se je tik pred odhodom na treningu po\xc5\xa1kodoval, zaradi \xc4\x8desar so ga zamenjali._NEWLINE_Oktobra 2006 je bil Lucas vpoklican v \xc4\x8dlansko vrsto Brazilije za prijateljski tekmi proti kuvajtskem klubu Al Kuwait Kaifan in Ekvadorju. Lucas je bil tako najmlaj\xc5\xa1i in eden od dveh igralcev v ekipi, ki nista igrala v Evropi. Debi v reprezentan\xc4\x8dnem dresu je do\xc5\xbeivel 7. oktobra 2006 na tekmi proti Al-Kuwaitu, ko je vstopil kot zamenjava. Brazilija je tekmo dobila s 4:0. Kljub nastopu pa se mu ta tekma ne \xc5\xa1teje kot reprezentan\xc4\x8dni debi, ker po standardih FIFE ni bila uradna prijateljska tekma._NEWLINE_Tako je njegov uradni debi pri\xc5\xa1el \xc5\xa1ele 2. avgusta 2007, ko je kot zamenjava nastopil na prijatelsjki tekmi proti Al\xc5\xbeiriji'